Vilniaus Centro vidurinė mokykla

Vilniaus Centro vidurinė mokykla – buvusi dieninė, savarankiško mokymosi bendrojo lavinimo mokykla Vilniuje, Lukiškių skg. 5, vykdžiusi pradinio, pagrindinio, vidurinio ir papildomo ugdymo programas rusų kalba. Įstaigos kodas 302823722. Steigėjas Vilniaus miesto savivaldybės taryba.

 Istorija 

Mokykla, kurios tradicijas perėmė Lukiškių vidurinė mokykla, buvo įkurta 1940 metais dabartinėse Muzikos ir teatro akademijos patalpose. II Pasaulinio karo metais mokykla nustojo veikti, o darbą vėl pradėjo 1944 m. rugsėjo 1 d. jau kitoje vietoje – Vinco Kudirkos (buvusioje I. Černiachovskio) aikštėje, tuometinėje karo ligoninėje kaip VI mergaičių gimnazija (dabar Lietuvos Respublikos Vyriausybės pastatas). 1954 m. pradėjus mokytis ir berniukams, mokykla pavadinta 6–ąja vidurine mokykla. 1963 m. persikelta į naują pastatą (Lukiškių skg. 5). 1993 m. lapkričio mokykla pavadinta Lukiškių vidurine mokykla.

2012 m. prijungta Vilniaus Mstislavo Dobužinskio vidurinė mokykla, o Lukiškių vidurinė mokykla pervadinta Centro vardu. 2016 m. Centro vidurinė mokykla uždaryta, jos vietoje įkurtas Vilniaus „Genio“ progimnazijos filialas. 6-osios vidurinės mokyklos archyvai yra saugomi Vilniaus Naujamiesčio mokykloje (nuo 1954 metų).

 Direktoriai 
 I. Liachov;
 V. Razinkova;
 M. Priluckaja;
 nuo 1954 m. iki 1977 m. birželio mėn. Lidija Čubarova;
 nuo 1977 m. liepos mėn. iki 1979 m. gruodžio mėn. Jevgenij Abramov;
 nuo 1980 m. sausio mėn. iki 1989 m. liepos mėn. Marija Jukalova;
 nuo 1989 liepos mėn. Vladimir Dobrygin;
 nuo 2012 m. liepos 13 d. iki 2016 m. sausio 29 d. Lilija Šišėja;
 nuo 2016 m. vasario 1 d. iki 2016 m. rugsėjo 5 d. Rita Lūžienė.

 Žymiausi mokytojai 
Kira Ditmar;
Svetlana Juknevičienė;
Raisa Gold;
Sigitas Saladžinskas;
Jelena Lebedeva.
Svetlana Thagapsova;

 Šaltiniai 

 Nuorodos 
 Svetainė 

Centro